
ЧРЕЗ ПРЕДСЕДАТЕЛЯ НА ДАБ ПРИ МС

ДО АДМИНИСТРАТИВЕН СЪД – СОФИЯ ГРАД
Ж А Л Б А 

от ИБРАХИМ АЛХАЛИЛ МОХАМАД, 
търсещ закрила от Сирия,

ЛНЧ 7003459802
адрес: гр. София, бул. „Ботевградско шосе“ № 270,

ПМЗ – Враждебна към РПЦ – София на ДАБ    
п р о т и в 

Решение № 11630/08.11.2024 г. на Председателя на Държавна агенция за бежанците при Министерски съвет
УВАЖАЕМИ Г-ЖО/Г-Н АДМИНИСТРАТИВЕН СЪДИЯ,

С горепосоченото решение на Председателя на ДАБ при МС беше отхвърлена молбата ми за предоставяне на статут на бежанец и на хуманитарен статут поради липсата на предпоставките по чл. 8 и чл. 9 и на основание чл. 75, ал. 1 т. 2 и т. 4 от ЗУБ. Издаденият административен акт е незаконосъобразен и следва да бъде отменен по следните съображения:

Обжалваният административен акт е незаконосъобразен поради нарушение на материалния закон и съществено нарушение на административнопроизводствените правила при издаването му.

Като основания за отказа в акта на административния орган са изложени съображения, че не са налице необходимите материалноправни предпоставки за предоставяне в моя полза на бежански статут и хуманитарен статут.
По-конкретно Държавна агенция за бежанците счита, че не може да се направи обоснован извод, че в момента е наличен вътрешен или международен въоръжен конфликт на цялата територия на Сирия. Въпреки че административният орган оценява положението в страната като несигурно и напрегнато, същият не определя насилието във всички части на страната като безогледно.

Административния орган се е позовал на справка с вх.№ 1850/27.8.2024 г. на Дирекция „Международна дейност” на ДАБ, в която се съдържа информация за състоянието на сигурността в Сирия и конкретно в района на провинция Хама, за която се твърди, че е сигурна зона и справка № ЦУ 1841/23.8.2024 г. на Дирекция „Международна дейност” на ДАБ, в която се посочва противоположното “...Контролът се  осъществява с помощта на различни вътрешни сили за сигурност, а свързаното с конфликт насилие е спорадично, но съществува риск за сигурността поради произволни арести, насилствени изчезвания и действащи безнаказано въоръжени и престъпни групи...“.  Направен е извод, че въпреки наличието на инциденти, свързани със сигурността в района на провинция Хама, не следва насилието там да се определя като безогледно. 

Анализът на изложената в решението обстановка в Сирия е формален и не кореспондира с личната ми бежанска история. Административният орган общо разглежда данните, съдържащи се в издадената от самия него справка, относно състоянието на провинцията, от която произхождам. Същевременно органът не изследва обстоятелството относно местоживеенето ми в Сирия и региона на страната, в който евентуално ще бъда върнат.

Административният орган превратно тълкува и не съобразява предвижданията на Решение на Съда на ЕС 17 февруари 2009 година по дело C-465/07, съгласно което личният елемент на засягане на молителя може по принцип да се счита за установен, ако в държавата по произход или в съответния регион, в който ще бъде върнато лицето, насилието е в такава висока степен, че самото пребиваване в този район е заплаха за живота и сигурността му.

Следователно в решението си ДАБ не прави обоснована връзка между твърдените от мен факти и обстоятелства, характеризиращи конкретното ми местоживеене в Сирия, в което ще бъда върнат и информацията за провинция Хама, която органът излага.

По този начин неразгледани по същество остават причините, довели до напускане на местоживеенето ми поради основателен страх от преследване именно там. Причините, поради които напуснах Сирия съм изложил добросъвестно пред административният орган и те са възприети от същия правилно. Искам да заявя, че се опасявам за своята сигурност вследствие на водещите се военни действия в моя район. Напуснах родната си страна, защото там нямаше сигурност и спокойствие, нямаше работа и вода.    

В държавата ми на произход и в конкретното ми местоживеене там продължава да е опасно за населението, а общоизвестна е информацията, че ситуацията в Сирия е неспокойна, непрекъснато се променя и към настоящия момент тя не е такава, каквато органът е преценил. 

Същият е възприел обстоятелството, че една част от провинцията се контролира от кюрдските сили, а друга от армията на Асад, руски и ирански въоръжени контингенти. Налице са постоянни престрелки и сражения, а освен това след началото на кризата в Газа армията на Израел извършва нападения върху позиции на иранските военни.

Паравоенни формирования поддържащи Иран атакуват военните бази на САЩ в тази провинция след началото на конфликта в Ивицата Газа, а американските военни нанасят въздушни удари по позициите на тези сили.

Освен всичко изложено по-горе пустинните части на провинцията се контролират от Ислямска държава, което също води до въоръжени стълкновения.

Именно поради тези обстоятелства се страхувам за живота и здравето си и се опасявам, че ще бъда подложен на преследване в случай, че бъда върнат в държавата на произход. Считам, че посочените причини представляват основание за предоставяне в моя полза на закрила по смисъла на чл. 9 ЗУБ.

Още повече, позовавайки се на алтернативата за вътрешно разселване по чл. 8, ал. 8, респ. чл. 9, ал. 5 ЗУБ, ДАБ не отчита законово заложеното условие за нейното прилагане – териториално обособената вътрешна закрила да е наистина практически достъпна за кандидата. При прилагане на сочените разпоредби на административния орган е вменено да установи, че кандидатът може сигурно и законно да пътува и да получи достъп до съответната обособена част на държавата. На следващо място ДАБ следва да извърши обоснована преценка относно действителната възможност кандидатът да се установи в посочената обособена област.

В оспорения административен акт липсва каквото и да било изследване на възможността ми да пътувам до конкретно посочения регион на Сирия в настоящия момент. Липсва и анализ на риска от едно такова пътуване или законността на влизането в страната именно в конкретната посочена от административния орган обособена част от държавата, счетена за сигурна. Същевременно не са анализирани пречките за установяването ми в конкретната област на Сирия, които са от финансов и битов характер, предвид материалните ми затруднения на лице, напуснало държавата си на произход в търсене на международна закрила. Същевременно не се обсъждат и евентуални административни и правни препятствия за установяването ми именно в посочената област.

Следователно атакуваното решение на ДАБ е издадено в нарушение на изискванията на чл. 8, ал. 2 от Директива 2011/95/ЕС на Европейския парламент и на Съвета от 13 декември 2011 година, които постановяват към момента на произнасяне на заявлението за убежище, приемащата държава да вземе под внимание какви са общите условия в обособената част от държавата на произход и какви са личните обстоятелства на кандидата.

Считам, че са налице основателни опасения за живота и сигурността ми, ако бъде върнат в Сирия, поради което са налице и предпоставките по смисъла на закона за предоставяне на международна закрила. Всички изложени факти, избирателно отразени в обжалваното решение, не са обсъдени в цялост, поради което и крайните изводи в същото са погрешни.

По изложените съображения, оспореното решение се явява незаконосъобразно на основание чл. 146, т. 3 и 4 АПК. 

Като не е обсъдил всички гореизложени факти и обстоятелства и не е съобразил връзката между конкретното ми местоживеене с общата обстановка в Сирия, както и възможностите ми за достигане и установяване до област на страната, счетена за сигурна, административният орган е произнесъл своето решение при липса на мотиви и при съществено нарушение на административно-производствените правила. В него е изложен преразказ на известни факти, но изведените въз основа на тях изводи са напълно формални. Считам, че това не може да се възприеме като надлежно мотивиране на издадения административен акт и е основание за отмяна на същия, което от своя страна като последица води и до незаконосъобразност на административния акт, който следва да бъде отменен.  

С оглед на горното, моля да отмените Решение № 11630/08.11.2024 г. на Председателя на ДАБ при МС със законните последици от това.


Особено искане: моля, при насрочване на делото, на основание чл. 14, ал. 2 от АПК да назначите преводач от разбираемия за мен език – арабски.

гр. София





С уважение:

дата: 27.11.2024 г.

До Административен съд – София - град
М      О     Л      Б      А
от ИБРАХИМ АЛХАЛИЛ МОХАМАД, 

търсещ закрила от Сирия,

ЛНЧ 7003459802
адрес: гр. София, бул. „Ботевградско шосе“ № 270,

ПМЗ – Враждебна към РПЦ – София на ДАБ    
по чл. 25, ал.1 вр. чл. 21, т.3 от ЗПП

УВАЖАЕМА Г-ЖО/Г-Н АДМИНИСТРАТИВЕН СЪДИЯ,


Тъй като съм търсещ закрила по реда на ЗУБ и се намирам се в чужда държава, не разполагам със средства или друго имущество, за да организирам защитата си. 


Ето защо моля, да ми бъде предоставена служебно правна помощ, като ми бъде назначен служебен защитник по реда на ЗПП.

гр. София,

27.11.2024 г.




С уважение:

Обр. УП - 4

Д Е К Л А Р А Ц И Я

за семейно и имотно състояние и за годишния доход

на член от семейството

Подписаният/ата от ИБРАХИМ АЛХАЛИЛ МОХАМАД
адрес: гр. София, бул. „Ботевградско шосе“ № 270, ПМЗ – Враждебна към РПЦ – София на ДАБ    
Д Е К Л А Р И Р А М

І. Семейно положение - женен.

1. Съпруг/а 
2. Деца *

1. ......................................................... занятие .................................... ЕГН                        

2. ......................................................... занятие .................................... ЕГН            

3. ......................................................... занятие .................................... ЕГН            

4. ......................................................... занятие .................................... ЕГН            

ІІ. Доходи на молителя за предходните 12 месеца:

1. Трудови възнаграждения   ............. лв. НЯМАМ

2. Пенсия/и/ и добавки към пенсията почл. 46, ал. 4 от отм. ЗП   ...... лв. НЯМАМ

3. Наеми   ...... лв. НЯМАМ

4. Суми от аренда  ...... лв. НЯМАМ

5. Присъдена издръжка   ...... лв. НЯМАМ

6. Месечни помощи /добавки/ за деца по ЗСПД, УНР и ЗЗРСИИ  ...... лв. НЯМАМ

7. Други доходи   ...... лв. НЯМАМ

ІІІ. Доходи на съпруг/а/ за предходните 12 месеца:

Постоянен адрес гр./с./ ...... п. к.    

ул. ...... № ......

1. Трудови възнаграждения   ...... лв.НЯМА
2. Пенсия /и/ и добавки към пенсията почл. 46, ал. 4от отм. ЗП   НЯМА...... лв.

3. Наеми  НЯМА ...... лв.

4. Суми от аренда НЯМА ...... лв.

5. Присъдена издръжка   НЯМА...... лв.

6. Месечни помощи /добавки/ за деца по ЗСПД, УНР и ЗЗРСИИ НЯМА ...... лв.

7. Други доходи  НЯМА ...... лв.

Притежавам/е/ следните недвижими имоти:...................................НЕ ПРИТЕЖАВАМ

Недвижими: къща ...... кв. м., апартамент ...... кв. м., вила ...... кв. м., двор ...... кв. м., ниви

...... дек. ...... , гори ...... дек. ...... НЯМАМ
Движими: лека кола, трактор, товарен камион  ...... и др. ...... НЕ ПРИТЕЖАВАМ

Дата: 27.11.2024 г.  




Подпис:  

Посочват се деца до 18 - годишна възраст, ако не са встъпили в брак, както и децата над тази възраст, ако са неработоспособни, нямат други доходи и не са встъпили в брак (чл. 6, ал. 1от Наредбата за пенсиите и осигурителния стаж)
3

